
Argumentarea autorului proiectului


	CONFEDERAȚIA NAȚIONALĂ A SINDICATELOR din MOLDOVA (aviz nr. 03-02/536 din 05.08.2026

	CONFEDERAȚIA NAȚIONALĂ A SINDICATELOR din MOLDOVA comunică despre lipsa obiecțiilor și propunerilor pe marginea proiectului menționat.

	S.A. „RED Nord” (aviz nr. 3 – 014 – 09/874 din 06.08.2026) 

	La pct. 22 și 24
	S.A. „RED Nord”
	1
	În urma analizei efectuate, propunem ca valoarea componentei X3 să fie stabilită diferențiat pe durata de aplicare a metodologiei, după cum urmează:
•  pentru anul 2 și anul 3 de aplicare a metodologiei:
   X3 = 0,15 x IPCMn;
• pentru anul 4 și anul 5 de aplicare a metodologiei:
   X3=0,2 x IPCMn.

Argumentare:
Considerăm că această abordare gradual permite atingerea aceluiași obiectiv de eficientizare urmărit prin proiectul de modificare a metodologiei, însă într-un mod mai echilibrat, oferind operatorului posibilitatea de a implementa măsurile necesare de optimizare a activității fără a genera un impact disproporționat asupra costurilor recuperabile prin tarif în primii ani de aplicare. În opinia noastră, această soluție contribuie la menținerea
predictibilității mecanismului tarifar, asigură continuitatea proceselor investiționale și
operaționale și, în același timp, păstrează caracterul stimulativ at indicelui de eficientă pe întreaga perioadă de aplicare a metodologiei.
	Nu se acceptă. 

Argumentare: Diferențierea valorii indicelui de creștere a eficienței OSD, în funcție de tipul cheltuielilor x1= 0,1 x IPCMn pentru cheltuielile de personal și x3=0,2 x IPCMn pentru costurile de întreținere și exploatare, precum și pentru costurile aferente măsurării energiei electrice este argumentată și susținută de solicitările operatorilor de sistem în cadrul procesului de consultare publică a Metodologiei, în particular cu privire la necesitatea soluționării deficitului de personal și respectiv atragerii cadrelor calificate, care sunt imperative pentru desfășurarea activității OSD-urilor. Din acest motiv, Agenția a agreat aplicarea unei rate preferențiale în ceea ce privește costurile de personal. 
Cu privire la celelalte costuri menționate, Agenția menține poziția privind necesitatea asigurării de către OSD a unei rate de creștere a eficienței, or întreprinderile reglementate urmează să implementeze măsuri care vor rezulta într-o utilizare mai rațională a resurselor. 

	S.A. „CET Nord” (aviz nr. 200-08/1155 din 10.08.2026)

	S.A. „CET Nord” comunică despre lipsa propunerilor sau obiecțiilor referitor la proiectul menționat.

	Î.S. „Moldelectrica” (aviz nr. 46-38/2771  din 07.08.2026)

	Î.S. „Moldelectrica” comunică despre lipsa propunerilor sau obiecțiilor referitor la proiectul menționat.

	Ministerul Energiei (aviz nr. 05-2145  din 11.08.2026)

	Pct. 22 din Metodologie 
	Ministerul Energiei
	2
	Se propune la definirea componentei CPD, textul să fie expus in următoarea redacție:
„CPD - cheltuielile de personal încadrat în procesul de distribuție a energiei electrice, de deservire, de întreținere, și de exploatare a rețelelor electrice de distribuție, și a unităților auxiliare. În aceste costuri se includ atât sumele retribuiților pentru munca efectiv prestată, precum ,și sumele contribuțiilor de asigurări sociale de stat obligatorii. Cheltuielile de personal se determină de către OSD pentru fiecare an de bază (CPDo), luând în considerare: numărul personalului de lucru nemijlocit încadrat în deservirea, întreținerea în stare normală de lucru și exploatarea rețelelor electrice de distribuție, a stațiilor electrice (transformatoare), a altui utilaj, și echipament aferent rețelelor electrice de distribuție, si unităților auxiliare aferente distribuției; categoria de calificare a acestora; salariul minim;
coeficientul complexității din ramură; regimul, și condițiile de lucru; alte plăți, și sporuri stabilite de legislație; contribuțiile de asigurări sociale de stat obligatorii”.


Argumentare:
Necesitatea excluderii din calculul a cheltuielilor
de personal a funcțiilor vacante și alinierea abordării față de cheltuielile cu personalul, similar Metodologiilor tarifare pentru alți titulari de licență.


	Nu se acceptă. 

[bookmark: _GoBack]Argumentare: Se propune păstrarea redacției actuale considerând că la aprobarea costurilor respective Agenția examinează și consideră datele statistice/istorice privind numărul personalului OSD și munca efectiv prestată. În acest sens, este exclus scenariul invocat. Concomitent, descrierea „CPD” în a doua propoziție specifică că costurile respective se determină „pentru munca efectiv prestată” astfel propunerea prezentată este de prisos și nu aduce un aport suplimentar.

	Pct. 22 din Metodologie
	Ministerul Energiei
	3
	Suplimentar, considerăm necesară evaluarea suplimentară a impactului introducerii indicelui de eficiență ,,X3” asupra capacității operatorilor sistemelor de distribuție de a asigura realizarea programelor investiționale, mentenanța și modernizarea rețelelor electrice.
În particular, stabilirea indicelui la nivelul de 0,2 din IPCMn urmează a fi fundamentată prin analiza potențialului real de eficientizare a costurilor operatorilor, astfel încât aplicarea acestuia să nu conducă la subfinanțarea activităților necesare pentru menținerea fiabilității și calității serviciului de distribuție, integrarea noilor capacități de producere din surse regenerabile și consolidarea rezilienței sistemului electroenergetic.
	Se ia act. 

Explicație: Indicele de creştere a eficienţei OSD pentru reducerea costurilor de distribuţie nu reprezintă o noutate, acesta existând și în Metodologia precedentă (aprobată prin Hotărârea CA al ANRE nr. 64/2018), or existența și aplicarea acestuia nu a dus la efectele potențiale menționate. Mai mult, în redacția Metodologiei precedente valoarea acestuia a fost 0,2 pentru toate componentele de cheltuieli, pe când în Metodologia actuală, acesta urmează a fi egal cu 0,1 pentru cheltuielile cu personalul OSD.

	Î.C.S. „Premier Energy Distribution” S.A. (aviz nr. 0503/176345 din 03.08.2026)

	La conținut
	Î.C.S. „Premier Energy Distribution” S.A.
	4
	În urma unei analize de impact amănunțite, solicităm să nu se intervină asupra metodologiei tarifare și să fie menținută în vigoare redacția actuală, aprobată și publicată în Monitorul Oficial în luna mai 2025. Orice modificare a regulilor de joc generează riscuri sistemice, fundamentate pe următoarele considerente:

Modificarea cadrului metodologic vine în contradicție cu principiul fundamental al predictibilității și stabilității sectorului energetic reglementat. Această inițiativă de revizuire, venită la doar un an de la ultima actualizare majoră, induce elemente de impredictibilitate a cadrului de reglementare. Inițiativa în cauză vulnerabilizează planificarea pe termen lung și alterează încrederea investitorilor în stabilitatea decizională a autorității de reglementare.
Aducem la cunoștință că întreprinderea a lansat deja proceduri complexe de achiziții și contractări logistice strategice. Bugetele de achiziții, ofertele furnizorilor și angajamentele financiare au fost configurate luând în calcul indicatorii și factorii de eficiență prevăzuți de metodologia în vigoare. Modificarea din mers a acestor indicatori distorsionează planificarea economică a licitațiilor și pune întreprinderea în imposibilitatea legală și operațională de a-și onora contractele comerciale fără pierderi severe.
De menționat că întreprinderea a implementat măsuri ample de restructurare și reducere a costurilor tarifare pe o perioadă îndelungată de peste 20 de ani, optimizându-și procesele până la limita maximă permisă de siguranța exploatării rețelelor. În prezent, curba de reducere a costurilor a atins un nivel de saturație tehnologică. La acest moment, chiar și actualul indice de eficiență de 10% din IPC este extrem de dificil de atins fără a compromite calitatea serviciului de distribuție. Impunerea unui indice dublu de eficiență de 20% din IPC ignoră faptul că întreprinderea nu mai are rezerve interne de reducere a cheltuielilor administrative (CDA) și de măsurare (CMED) fără a afecta direct drepturile salariale și structura operațională de personal.
Ba mai mult, proiectul propus de ANRE prevede aplicarea indicelui majorat de eficiență de 20% din IPC inclusiv asupra cheltuielilor cu remunerarea muncii din componentele de cost CMED (cheltuieli de măsurare) și CDA (cheltuieli administrative). Această abordare vizează în mod direct și disproporționat fondul de salarizare al personalului, aplicând criterii diferite de remunerare pentru diferite categorii de personal din cadrul aceleiași întreprinderi. Ori, o reducere agresivă a costurilor cu personalul într-un sector extrem de specializat va genera un risc major de exod al profesioniștilor, va bloca capacitatea de retenție a cadrelor calificate și va crea tensiuni sociale în cadrul întreprinderii, deoarece se va necesita aplicarea unui tabel remunerativ distinct pentru personalul în cauză, afectând direct continuitatea operațională și siguranța în exploatare a rețelelor.
Mai mult, intervalul pentru stabilirea salariilor tarifare/de funcție, calculat prin aplicarea Hotărârea Guvernului nr. 743/2002, nu a fost actualizat, astfel încât acesta nu reflectă evoluțiile economice și realitățile actuale ale pieței muncii. În aceste condiții, aplicarea unor constrângeri suplimentare asupra cheltuielilor cu remunerarea muncii, inclusiv prin intermediul indicelui majorat de eficiență, va accentua și mai mult dificultățile privind menținerea unui nivel de salarizare competitiv și retenția personalului calificat.
Și nu în ultimul rând, ar fi de specificat că în baza metodologiei aprobate în luna mai 2025, întreprinderea a elaborat, auditat și consolidat un Plan de Afaceri pe termen lung. Acest document strategic constituie pilonul central de evaluare și fundamentare a valorii companiei în procesul de listare la Bursă de Valori București. Modificarea formulelor tarifare demolează complet ipotezele financiare transmise piețelor de capital, devalorizează activele și riscă să blocheze sau să eșueze un proiect de interes național privind atragerea de investiții străine prin mecanisme bursiere.
Având în vedere riscul de blocaj financiar al achizițiilor, atingerea pragului structural de saturație a eficienței și necesitatea protejării procesului de listare la bursă, solicităm respingerea proiectului de modificare Metodologiei de calculare, aprobare și aplicare a tarifelor pentru serviciul de distribuție a energiei electrice și păstrarea intactă a Metodologiei nr. 247/2025 în redacția aprobată și publicată în luna mai 2025.
	Nu se acceptă. 

Argumentare: În procesul de consultare publică a proiectului Metodologiei actuale și a ședințelor de lucru cu privire la aceasta, Agenția a examinat toate propunerile inclusiv cu privire la valoarea indicelui de eficiență pentru anumite componente de costuri. Astfel, doar în ședința publică de aprobare a fost acceptată reducerea indicelui pentru costurile cu personalul. Cu toate acestea, în urma unei erori, în Metodologia aprobată indicele respectiv a fost aprobat în valoare de 0,1 pentru toate componentele de cost. 
Cu privire la argumentele suplimentare aduse de OSD în procesul actual de modificare, Agenția menționează că întreprinderile reglementate urmează să depună eforturi constante pentru reducerea cheltuielilor reglementate, or în condițiile actuale de dezvoltare tehnologică și informațională entitățile reglementate urmează să facă uz de instrumentele respective, cu impact pozitiv asupra tarifelor de distribuție pentru consumatorii finali de energie electrică.

